# Ain Ermanung wider Die Türcken

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Ain Ermanung wider Die Türcken / Vnd wie sy die Christen durchechtent. Im land Vngern. |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | 1522 |
| Erscheinungsdatum: | Vorlage:none |
| Verlag: | Vorlage:none |
| Drucker: | {{{DRUCKER}}} |
| Erscheinungsort: | Augsburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons (Ungarische Elektronische Bibliothek) |
| Kurzbeschreibung: | |
| Artikel in der Wikipedia ||
| Eintrag in der GND: {{{GND}}} ||
| Bild ||
| Ain Ermanung wider Die Türcken 03.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| [[index:|Indexseite]] | |
* Editionsrichtlinien:
* Als Grundlage dienen die Wikisource:Editionsrichtlinien
* Überschriebene e über den Vokalen a, o und u wurden als moderne Umlaute transkribiert.
* Überschriebenes o wird mit <sup> hochgestellt, also zum Beispiel u$^o$.
* Abkürzungen sind aufgelöst.
* [3]
* Ain Ermanung wider
* Die Türcken / Vnd wie sy die Christen
* durchechtent. Im land Vngern.
* Im iar MDXXII
* [4]
* [5]
* DOrt hört durch got da ist kein feyr
* der gantzen Christenhait gemeyr
* Und vorpaw / genant Vngerland
* allen Christen vorlengest bekant.
* 5Das lange jar gar beschwerlich
* vnd gegen dem Türcken manlich
* Sich enthalten vnnd jm gewördt
* das er sych von vns nicht genördt
* Den raub hat es selb gelytten
* 10offt nahet in des Lands mitten.
* Das ist nun worden müd vnd schwach
* jr Christen merckt ain grosse sach.
* Laßt eüch die auffs höchst lygen an
* damit wir auff der rechten pan.
* 15Bey Christus beleyben megen
* der vnns den götlichen segen.
* In der Ewigkayt geben würdt
* des vnns zu$^o$ gedencken gebürdt
* Der wiettent Türck hat grosse macht
* 20neülich jnß Ungerland gebracht.
* Krieckischen weissenburg erlangt
* darumb er nun in hoffart prangt.
* So er den Schlüssel zu$^o$ dem Land
* vnnd vil meer fösten in seyn hand.
* 25Gebracht / kain rast hat er nit meer
* der Christenhayt auff jr höchst eer.
* Leyb / leben / weib kind vnd auch gu$^o$t
* [6] hat er nun mal gefaßt sein mu$^o$t.
* Das vngerlant ist vast erschefft
* 30wa das durch hilff nit wurd bekrefft.
* In sein gwalt wurd er des bringen
* darnach bald mit dem Reich ringen
* Auß hungern ist er bald vnnd schnell
* in Osterreich bey tages hell.
* 35Bayren ist jm gleich zu$^o$ der hand
* von dann er kumbt in andre land
* Dem Rein mag er bald kommen zu$^o$
* damit hab wir kain zeyt kayn ru$^o$.
* Sein verderben vnnd graussam that
* 40ist bald vnnd eylent ee wir rat
* Schliessen / vnd su$^o$chen gegen wör
* so kumbt er wider zu$^o$ dem Mör.
* Oder zu$^o$ den grossen Landen
* die er erlangt vns zu$^o$ schanden.
* 45Die weil wir Christen etlich jar
* gemerckt haben sein grosse schar.
* Damit er sich in wenig weeg
* gemert vnd gehaufft jr niderleeg.
* In frömbden Landen sy gestölt
* 50soldans land für ains in gefölt.
* Das sy besitzen mechtigklych
* neülich erobert gewelttigklich.
* Zu$^o$ melden ich yetz vnderlass
* wie vil mechtiger grosser pass.
* 55[7] Und Reichtumb sy erobert han
* des Kayser Maximilian.
* Der höchst beryembt fürst hat betracht
* wa jm der Almechtig die macht.
* Seins lebens lenger geben het
* 60vil land leüt vnd Christlich stet.
* Werent versichert belyben
* die Türcken het er getryben
* Weiter dann in jr vaterland
* vil volcks entlößt auß jrem pand.
* 65Mecht man den herwider bringen
* was wurd die welt yetz gewynnen.
* Streytbar / erfarn / gu$^o$tig / still
* ist er geweßt gnediger wil.
* Alzeyt bey jm gewonet hat
* 70summa aller tugent ain stat.
* Gar trefflych het er beschlossen
* o Got das werd ein gegossen.
* Durch dein gnad den Christen leüten
* das sy lenger kains wegs peiten.
* 75Sunder von stundan heben an
* vnd des gecreützigten gots Fan.
* Darauff vnser Glaub gestölt ist
* herfür bringen on ferrer frist.
* Bey dem wir all helffen tretten
* 80alt vnnd jung sollen zu$^o$ tretten.
* Zu$^o$ bai$^o$der Capistranus zeyt
* [8] wurden die frommen Christen leüt.
* Zu$^o$ rettung Weissenburg bewegt
* vnd vil Türcken daruor erlegt.
* 85Warumb das yetz nicht beschehen
* mu$^o$ß ich eüch lauter veriehen.
* Vnnser vnfleys vnnd aygner nutz
* gegen dem nechsten Stoltzer trutz.
* Hass / neid / vnd arglistig synnen
* 90die machen Türcken gewinnen.
* Die weil wir darinn verirrt sein
* vnnd tag vnd nacht jn dißer peyn.
* Vnns selbs aneinander yeben
* kayner dem andern will lyeben.
* 95Kumbt der Türck mit verainter weyß
* nimbt vnns vnuersehen den preyß.
* Nun sehen wir vnsern zanck
* ob er nicht dem Türcken ain gschwanck.
* Vnnd ain groß glechter bringen soll
* 100das wir Christen so grob vnd toll.
* An ainander selbst verderben.
* damit jm sein glück erwerben.
* Laßt vns durch got all böß grymmen
* die zu$^o$ zwitracht vnd neyd stymmen.
* 105Von vns Christen wenden gar weyt
* vnd die schicken da Türckey leyt
* Auch tag vnd nacht stets gedencken
* wie wir die Türcken versencken.
* [9] Dardurch der Christlich glaub gemert
* 110vnd gottes namen werd geert.
* Dann Machomet nem über hand
* brecht vns in die Teüflischen band
* Dauor behüt vnns ewyger Got
* erman dein Christenlyche rot.
* 115Das man eyl vnd entgegen zyech
* die Türcken treiben leüt vnd viech
* Von tag zu$^o$ tag es an vnns kam
* wir seynd die nechsten in der ram.
* Gedenck an deine kind vnd weyb
* 120den sy nemen gu$^o$t eer vnnd leyb.
* In ewig pein gleich als ain vich
* o Christen mensch schau auff vnnd sych
* Lauff bald vnnd hab dieweil kain rast
* byß die feind werden Angetast.
* 125Darzu$^o$ helff vns die mu$^o$ter werd
* die vnser trost ist hye auff erd.
* AMEN.